钦定古今图书集成/明伦汇编/氏族典/第177卷 > 田式
## 钦定古今图书集成/明伦汇编/氏族典/第177卷 > 田式

按《隋书田式传》，“式字显标，冯翊下邽人也。祖安兴，父
长乐，仕魏，俱为本郡太守。式性刚果，多武艺，拳勇绝
人。周明帝时年十八，授都督，领乡兵。后数载，拜渭南
太守，迁本郡太守，进位仪同三司，赐爵信都县公，擢
拜延州刺史。从帝平齐，以功加上开府，徙为庭州刺
史，改封梁泉县公。高祖总百揆，尉迟迥作乱邺城，从”
韦孝宽击之，以功拜大将军，进爵武山郡公。及受禅，
拜襄州总管，专以立威为务。由是为上所谴，除名为
百姓。寻拜广州总管，卒官。